Sotsiaaldemokraatide reiting tõusis 4,1 protsendi võrra ning saavutas septembris 18,7 protsendi taseme, selgus Postimehe ja BNSi tellimusel tehtud Kantar Emori uuringust.

«Tõus toimus põhiliselt noorte, madalama sissetulekuga rühma ja maa-asulate elanike hulgas,» rääkis Kantar Emori uuringuekspert Aivar Voog ja lisas, et noorte eelistused on varem olnud üsnagi ebastabiilsed. «Seega SDE tõus võib olla ka üsnagi lühiajaline.»